Diari Oficial de la Generalitat Valenciana


Sumari del DOGV 6409, del 01-12-2010 (2010/12780)

Informació pública de la modificació número 1 del Pla de Reforma Interior del Sector Camí Fondo del Grau.
---------------------------------------------------------------------------------------------------------

### Dades del document

Número de DOGV
:   6409

Data del DOGV
:   01-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12368


Data del document
:   10-11-2010

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació número 1 del Pla de Reforma Interior del Sector Camí Fondo del Grau. [2010/12957]  
La Junta de Govern Local, en sessió ordinària celebrada el dia 29 d'octubre de 2010, va adoptar l'acord següent:   
«Vistos els fets i els fonaments jurídics d'aplicació que s'indiquen en el corresponent informe del Servei de Programació, amb el dictamen favorable de la Comissió d'Habitatge, Grans Projectes i Urbanisme, i havent informat, així mateix, d'una esmena d'addició a aquest, formulada pel tinent d'alcalde delegat de l'Àrea d'Urbanisme, Habitatge i Qualitat Urbana durant el transcurs de la sessió, en el sentit d'incorporar un quart punt a l'esmentat dictamen, s'acorda:  
Primer. Sotmetre a informació pública, pel termini d'un mes, la modificació número 1 del Pla de Reforma Interior del Sector Camí Fondo del Grau, per mitjà de la publicació dels corresponents anuncis en el Diari Oficial de la Comunitat Valenciana, en un diari no oficial d'àmplia difusió de la localitat i en la pàgina web municipal, a l'efecte de presentació d'al·legacions.  
Així mateix, durant aquest tràmit d'informació pública se sol·licitarà informe l'Agència Estatal de Seguretat Aèria (AESA).  
Segon. Requerir a l'urbanitzador perquè, en el termini màxim de 15 dies a comptar de l'endemà de la notificació d'aquest acord, presente dos exemplars de la modificació ajustada a l'informe emés per l'oficina tècnica de planejament, de 19 d'octubre de 2010, tant en paper com en suport informàtic.  
Tercer. Comunicar aquest acord als Serveis d'Assessorament Urbanístic i Gestió Urbanística.  
Quart. A fi de garantir la integració paisatgística amb el seu entorn urbà de l'ordenació resultant del Pla de Reforma Interior del Sector Camí Fondo del Grau i, en especial, la seua integració amb l'ordenació prevista en el Pla Parcial del Sector de Sòl Urbanitzable Grau, amb motiu de la formulació de posteriors estudis de detall o, si no n'hi ha, de la sol·licitud de llicències d'edificació en aquest àmbit, haurà d'aportar-se pel promotor d'aquells o d'aquestes un estudi d'integració paisatgística per a l'àmbit físic mínim de la respectiva illa completa, previsió que s'incorporarà a la normativa urbanística de l'esmentat pla de reforma interior.»  
De conformitat amb el que disposa l'article 83.2a de la Llei 16/2005, de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, a comptar de l'endemà de la publicació d'aquest acord en els diaris corresponents; la documentació estarà a disposició del públic a les dependències de l'Ajuntament síties al carrer d'Amadeu de Savoia, 11 (edifici de Tabacalera), planta baixa, oficina d'informació, de 09.00 a 13.00 hores, i s'exposarà en la web d'Urbanisme .   
València, 10 de novembre de 2010.- El secretari: Manuel Latorre Hernández.